58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 709 της 22/25 Οκτ. 1974 (ΦΕΚ Α΄ 312) Περί αναγνωρίσεως, παρά τω Ταμείω Συντάξεως και Αυτασφαλίσεως Υγειονομικών, ως χρόνου ασκήσεως υγειονομικού επαγγέλματος εν Δωδεκανήσω από 1.1.1928-31.12.1946 και των μονίμων υγειονομικών αξιωματικών των Ενόπλων Δυνάμεων και των Σωμάτων Ασφαλείας από 1.1.1928 και εφεξής. ΄Εχοντες υπ’ όψιν: α.Τας διατάξεις των παρ. 1, 2 και 3 του άρθρ. 4 του Ν.Δ. 306/1974 «περί τροποποιήσεως και συμπληρώσεως διατάξεών τινων της περί ΤΣΑΥ Νομοθεσίας». β.Την υπ’ αριθ. 392 της 5 Ιουν. 1974 γνώμην του Διοικητικού Συμβουλίου του ΤΣΑΥ . γ.Την υπ’ αριθ. 632/1974 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Αναγνώρισις χρόνου ασκήσεως Υγειονομικού  επαγγέλματος εν Δωδεκανήσω ΄Αρθρ.1.-1.Η αναγνώρισις εν όλω ή εν μέρει του περί ου η παρ. 1 του άρθρ. 4 του Ν.Δ. 306/1974 χρόνου ασκήσεως του υγειονομικού επαγγέλματος εν Δωδεκανήσω από 1.1.1928-31.12.1946, ενεργείται δι’ αποφάσεως του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών κατόπιν αιτήσεως, των οριζομένων υπό των αυτών ως άνω διατάξεων προσώπων, υποβαλομένης εντός ανατρεπτικής προθεσμίας ενός έτους από της δημοσιεύσεως του παρόντος. 2.Δια την κατά τα ανωτέρω αναγνώρισιν χρόνου ασκήσεως του υγειονομικού επαγγέλματος εν Δωδεκανήσω απαιτείται και η προσκόμισις παρά των ενδιαφερομένων, βεβαιώσεως του οικείου Υγειονομικού Συλλόγου ή ετέρας Δημοσίας, Δημοτικής ή Κοινοτικής Αρχής, δυναμένης εξ οιωνδήποτε στοιχείων να έχη γνώσιν περί τούτου, εις την ελευθέραν δε κρίσιν του Διοικητικού Συμβουλίου του Ταμείου, επαφίεται η εκτίμησις και παντός ετέρου υποβαλλομένου αποδεικτικού στοιχείου. Εξαγορά αναγνωρισθέντος χρόνου ΄Αρθρ.2.-1.Δι’ έκαστον κατά τ’ ανωτέρω αναγνωριζόμενον μήνα ασκήσεως του υγειονομικού επαγγέλματος καταβάλλεται παρά των ενδιαφερομένων εισφορά εκ δραχ. 300. 2.Η εξόφλησις της προς το Ταμείον οφειλής, λόγω της ως άνω εξαγοράς, ενεργείται κατ’ επιλογήν του οφειλέτου, είτε εφ’ άπαξ είτε εις 36 ισοπόσους μηνιαίας δόσεις, της πρώτης τούτων καταβλητέας εντός του επομένου της κοινοποιήσεως του σχετικού λογαριασμού μηνός, προκειμένου δε περί συνταξιούχων, δια παρακρατήσεως καθ’ έκαστον μήνα του 1/5 του ποσού της καταβαλλομένης αυτοίς συντάξεως. 3.Καθυστέρησις καταβολής δόσεώς τινος παρά των υποχρέων, συνεπάγεται την επιβάρυνσίν της δια προσθέτου τέλους 8% καθ’ έκαστον ημερολογιακόν έτος. 82 34.Η.α.57 Καταστατικοί Νόμοι-Τ.Σ.Α.Υ. Καταστατικοί Νόμοι-Τ.Σ.Α.Υ. 34.Η.α.58 4.Προκειμένης συνταξιοδοτήσεως ησφαλισμένου αναγνωρίσαντός τον, κατά τας διατάξεις του παρόντος, χρόνον ασκήσεως του υγειονομικού επαγγέλματος, η σχετική περί συνταξιοδοτήσεως αίτησις δεν εισάγεται εις το Δ.Σ. του Ταμείου προς κρίσιν, εάν προηγουμένως δεν εξοφληθή εξ ολοκλήρου η καθορισθείσα οφειλή δια τον αναγνωρισθέντα χρόνον ασφαλίσεως. Αναπροσαρμογή συντάξεων ΄Αρθρ.3.-1.Προκειμένου περί συνταξιούχων ως και δια τα μέλη οικογενείας θανόντων ησφαλισμένων ή συνταξιούχων, το Διοικητικόν Συμβούλιον του Ταμείου, δια της εκδιδομένης αποφάσεως περί αναγνωρίσεως του χρόνου ασκήσεως του επαγγέλματος εν Δωδεκανήσω, αναπροσαρμόζει και τας ήδη παρεχομένας συντάξεις, βάσει των διατάξεων του άρθρ. 2 του Ν.Δ. 306/1974 και υπό τας εν αυταίς οριζομένας προϋποθέσεις. 2.Η καταβολή της ηυξημένης συντάξεως άρχεται από της πρώτης του επομένου μηνός της υποβολής της περί αναγνωρίσεως και εξαγοράς αιτήσεως, επί δε των υποβληθεισών ήδη αιτήσεων από της πρώτης του επομένου της ισχύος του παρόντος μηνός. Αναγνώρισις χρόνου ασκήσεως υγειονομικού  επαγγέλματος Αξιωματικών ΄Αρθρ.4.-1.Η αναγνώρισις ως χρόνου ασφαλίσεως δια τον κλάδον συντάξεως του ΤΣΑΥ , του από 1.1.1928 και εφεξής χρόνου ασκήσεως υγειονομικού επαγγέλματος των περί ων η παρ. 2 του άρθρ. 4 του Ν.Δ. 306/1974 υγειονομικών αξιωματικών των Ενόπλων Δυνάμεων και των Σωμάτων Ασφαλείας, ενεργείται συμφώνως προς τα οριζόμενα εν τη παρ. 1 του άρθρ. 1 του παρόντος, δια δε τους ονομαζομένους αξιωματικούς, δι’ υποβολής αιτήσεως εντός έτους από του διορισμού των. 2.Δια την αναγνώρισιν του ως άνω χρόνου απαιτείται και η προσκόμισις παρά των ενδιαφερομένων αντιγράφου Στρατολογικού Μητρώου. 3.Δια την εξαγοράν εκάστου του κατά τ’ ανωτέρω αναγνωριζομένου μηνός ασκήσεως του υγειονομικού επαγγέλματος καταβάλλεται υπό των ενδιαφερομένων εισφορά εκ δραχ. 600, εφαρμοζομένων αναλόγως κατά τα λοιπά των υπό των διατάξεων του άρθρ. 2 του παρόντος οριζομένων δια τους ησφαλισμένους Δωδεκανησίους. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 696,15) Σελ. 696,15(α) Τεύχος 614- Σελ. 57 83